b'\n_START_ARTICLE_\n\xc5\xa0antung (kangas)\n_START_PARAGRAPH_\n\xc5\xa0antung on alun perin villisilkist\xc3\xa4 kudottua kangasta, jonka pinta on hieman ep\xc3\xa4tasainen ja juovikkaan vaihteleva. Vaikutelma saadaan aikaan k\xc3\xa4ytt\xc3\xa4m\xc3\xa4ll\xc3\xa4 palttinakudoksen loimena gr\xc3\xa8ge-silkkilankaa ja kuteena ep\xc3\xa4tasaista villisilkki\xc3\xa4._NEWLINE_\xc5\xa0antungin tyyppist\xc3\xa4 kangasta valmistetaan silkin ohella my\xc3\xb6s muun muassa viskoosista, villasta ja nailonista._NEWLINE_Kangastyyppi on saanut nimens\xc3\xa4 Shandongin maakunnasta Kiinassa. \xc5\xa0antungia k\xc3\xa4ytet\xc3\xa4\xc3\xa4n muun muassa naisten leninkeihin.'